ระเบียบมหาวิทยาลัยธรรมศาสตร์ระเบียบมหาวิทยาลัยธรรมศาสตร์ว่าด้วยข้อมูลข่าวสารของราชการพ.ศ. ๒๕๔๒ โดยที่พระราชบัญญัติข้อมูลข่าวสารของราชการ พ.ศ. ๒๕๔๐และประกาศคณะกรรมการข้อมูลข่าวสารของราชการเรื่องหลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูกำหนดให้หน่วยงานของรัฐต้องจัดให้มีข้อมูลข่าวสารของราชการเพื่อลงพิมพ์เผยแพร่ในราชกิจจานุเบกษาและจัดให้มีข้อมูลข้อมูลข่าวสารของราชการเพื่อให้ประชาชนเข้าตรวจดูได้โดยสะดวกและเป็นระเบียบอาศัยอำนาจตามความในมาตรา ๑๘ (๒)แห่งพระราชบัญญัติมหาวิทยาลัยวิทยาลัยธรรมศาสตร์ พ.ศ. ๒๕๓๑สภามหาวิทยาลัยธรรมศาสตร์จึงตามระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบมหาวิทยาลัยธรรมศาสตร์ว่าด้วยข้อมูลข่าวสารของราชการพ.ศ. ๒๕๔๒ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศเป็นต้นไปข้อ ๓ บรรดาระเบียบ ข้อบังคับ และคำสั่งอื่นใดของมหาวิทยาลัยธรรมศาสตร์ซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ข้อมูลข่าวสารใดของราชการ หากมีกฎหมาย ระเบียบ ข้อบังคับหรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารของราชการนั้นไว้เป็นพิเศษ การขอข้อมูลข่าวสารของราชการการอนุญาต และการปฏิบัติใด ๆ ต่อข้อมูลข่าวสารของราชการนั้นต้องเป็นไปตามกฎหมายระเบียบ ข้อบังคับ หรือมติคณะรัฐมนตรีดังกล่าวนั้นข้อ ๕ให้อธิการบดีรักษาการตามระเบียบนี้และให้มีอำนาจออกระเบียบหรือประกาศรวมทั้งอำนาจในการวินิจฉัยสั่งการ เพื่อให้เป็นไปตามระเบียบนี้หมวด ๑คณะกรรมการข้อมูลข่าวสารประจำมหาวิทยาลัย ข้อ ๖ให้มีคณะกรรมการข้อมูลข่าวสารประจำมหาวิทยาลัยประกอบด้วยรองอธิการบดีที่อธิการบดีมอบหมาย เป็นประธานกรรมการผู้ช่วยรองอธิการบดีที่อธิการบดีมอบหมาย เป็นรองประธานกรรมการ และบุคคลอื่นอีกไม่น้อยกว่า๕ คน ซึ่งอธิการบดีแต่งตั้งเป็นกรรมการผู้อำนวยการกองกลางเป็นกรรมการและเลขานุการและหัวหน้างานสารบรรณเป็นกรรมการและผู้ช่วยเลขานุการกรรมการ ซึ่งอธิการบดีแต่งตั้งมีวาระการดำรงตำแหน่งคราวละ ๓ปีข้อ ๗คณะกรรมการข้อมูลข่าวสารประขำมหาวิทยาลัย มีอำนาจหน้าที่ดังนี้(๑) พิจารณาวางระเบียบ กฎเกณฑ์เกี่ยวกับการบริหารการจัดระบบ การขออนุญาต และการบริการประชาชน เกี่ยวกับข้อมูลข่าวสารของราชการ(๒) พิจารณาวินิจฉัยประเภทต่าง ๆ ของข้อมูลข่าวสารของราชการ(๓) พิจารณาวินิจฉัยข้อมูลข่าวสารของราชการที่ต้องเปิดเผยหรือไม่ต้องเปิดเผย(๔) วินิจฉัยคำร้องขอให้ทบทวนคำสั่งไม่เปิดเผยข้อมูล คำสั่งไม่รับฟังคำคัดค้านหรือคำสั่งไม่แก้ไขเปลี่ยนแปลงข้อมูลข่าวสารส่วนบุคคล(๕) เรียกบุคคลในมหาวิทยาลัยหรือเอกสารใด ๆมาเพื่อให้ถ้อยคำหรือเป็นหลักฐานเพื่อประกอบการพิจารณาของคณะกรรมการ(๖)ให้ข้อเสนอแนะแก่ผู้บริหารมหาวิทยาลัยในการปฏิบัติตามพระราชบัญญัติข้อมูลข่าวสารของราชการ(๗)ให้คำแนะนำในการปฏิบัติตามพระราชบัญญัติข้อมูลข่าวสารของราชการแก่หน่วยงานและเจ้าหน้าที่ต่างๆ ในมหาวิทยาลัย(๘) จัดประชุม สัมมนา อภิปราย เพื่อให้ความรู้และทำความเข้าใจแก่หน่วยงานต่างๆ ในการปฏิบัติตามพระราชบัญญัติข้อมูลข่าวสารของราชการ(๙) แต่งตั้งปรึกษา คณะอนุกรรมการหรือคณะทำงานเพื่อปฏิบัติการในเรื่องใดเรื่องหนึ่ง(๑๐) ประสานงานกับหน่วยราชการอื่น ๆทั้งภายในและภายนอกมหาวิทยาลัย(๑๑) อำนาจหน้าที่อื่นใด เพื่อให้เป็นไปตามพระราชบัญญัติข้อมูลข่าวสารของราชการ(๑๒) อำนาจหน้าที่อื่นใดตามที่อธิบดีมอบหมายข้อ ๘การประชุมคณะกรรมการข้อมูลข่าวสารประจำมหาวิทยาลัยต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมดจึงเป็นองค์ประชุมถ้าประธานหรือรองประธานไม่มาประชุม หรือไม่อยู่ในที่ประชุมให้กรรมการที่มาประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดให้ถือเสียงข้างมาก ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นการชี้ขาดข้อ ๙ให้นำความในข้อ ๘ มาใช้บังคับการประชุมคณะอนุกรรมการหรือคณะทำงานที่คณะกรรมการข้อมูลข่าวสารประจำมหาวิทยาลัยตั้งขึ้นโดยอนุโลมหมวด ๒การจัดให้มีข้อมูลข่าวสารของราชการ ข้อ ๑๐ ให้คณะสำนัก สถาบัน กอง และหน่วยงานอื่นในมหาวิทยาลัยธรรมศาสตร์ จัดระบบ ประเภทและทำดรรชนีข้อมูลข่าวสารของราชการที่ต้องเปิดเผยที่อยู่ในความรับผิดชอบส่งให้เลขานุการคณะกรรมการข้อมูลข่าวสารประจำมหาวิทยาลัย เพื่อรวบรวมและจัดระบบข้อมูลนั้นไว้เพื่อนำมาพิมพ์ลงในราชกิจจานุกเบกษา และเพื่อให้ประชาชนเข้าตรวจดูได้ในกรณีที่มีเหตุอันควรสงสัยว่าข้อมูลข่าวสารของราชการใดจะนำพิมพ์ลงในราชกิจจานุเบกษา หรือจัดไว้ให้ประชาชนเข้าตรวจดูให้เสนอคณะกรรมการข้อมูลข่าวสารประจำมหาวิทยาลัยวินิจฉัยข้อ ๑๑ในการดำเนินงานตามข้อ ๑๐ ให้เลขานุการคณะ สำนัก สถาบันหรือหัวหน้าหน่วยงานอื่น ๆ หรือผู้แทนที่ได้รับมอบหมาย ทำหน้าที่ควบคุมดูแลตรวจสอบติดตามและประสานงานในการดำเนินการดังกล่าวให้เป็นไปด้วยความเรียบร้อยข้อ ๑๒ให้คณบดี ผู้อำนวยการสำนัก สถาบัน กอง หรือหัวหน้าหน่วยงานอื่น หรือผู้ที่ได้รับมอบหมายมีอำนาจหน้าที่ในการวินิจฉัยว่า เอกสารใดสามารเปิดเผยได้หรือไม่ได้เมื่อประชาชนร้องขอข้อมูลเอกสารของราชการวินิจฉัยคำคัดค้านของผู้ที่มีส่วนได้เสียในการเปิดเผยเอกสารวินิจฉัยแก้ไขเปลี่ยนแปลงข้อมูลข่าวสารส่วนบุคคลข้อ ๑๓ให้จัดให้มีห้องข้อมูลข่าวสารของทางราชการเพื่อให้ประชาชนเข้าตรวจดูข้อมูลข่าวสารของทางราชการได้โดยสะดวก ณมหาวิทยาลัยธรรมศาสตร์ ท่าพระจันทร์ และศูนย์รังสิต ตามข้อ ๑๔รวมทั้งให้จัดให้มีเจ้าหน้าที่ประจำห้องข้อมูลข่าวสารของราชการเพื่ออำนวยความสะดวกและให้บริการแก่ประชาชนตลอดจนประสานงานกับหน่วยงานต่าง ๆเพื่อปฏิบัติตามพระราชบัญญัติข้อมูลข่าวสารของราชการหมวด ๓ข้อมูลข่าวสารของราชการที่มีไว้ให้ประชาชนตรวจดูได้ ข้อ ๑๔ประชาชนสามารถเข้าตรวจดูข้อมูลข่าวสารของราชการที่มหาวิทยาลัยจัดไว้ ณห้องข้อมูลข่าวสารประจำมหาวิทยาลัย อาคารหอสมุดเดิม ชั้น ๒ มหาวิทยาลัยธรรมศาสตร์ เลขที่๒ ถนนพระจันทร์ เขตพระนคร กรุงเทพมหานคร และ ณ ห้องข้อมูลข่าวสารประจำมหาวิทยาลัยอาคารโดม ชั้น ๒ มหาวิทยาลัยธรรมศาสตร์ ศูนย์รังสิต เลขที่ ๙๙ หมู่ ๑๘ ถนนพหลโยธินตำบลคลองหนึ่ง อำเภอคลองหลวง จังหวัดปทุมธานี ทั้งนี้ ในวันและเวลาราชการข้อ ๑๕ผู้ขอตรวจดูข้อมูลข่าวสารต้องกรอกแบบคำขอตรวจดูเอกสารตามแบบพิมพ์ที่มหาวิทยาลัยกำหนดข้อ ๑๖ผู้ขอตรวจดูข้อมูลข่าวสารของราชการสามารถร้องขอสำเนาเอกสารหรือสำเนาเอกสารที่มีคำรับรองถูกต้องได้โดยเสียค่าธรรมเนียมตามประกาศคณะกรรมการข้อมูลข่าวสารของราชการ เรื่องการเรียกค่าธรรมเนียมการขอสำเนาหรือขอสำเนาที่มีคำรับรองถูกต้องของข้อมูลข่าวสารของราชการข้อ ๑๗ผู้ขอตรวจดูข้อมูลข่าวสารของราชการต้องตรวจดูข้อมูลข่าวสารของราชการด้วยความระมัดระวังมิให้เอกสารข้อมูลของราชการชำรุดเสียหายหากเกิดความเสียหายขึ้นผู้ขอตรวจดูจะต้องรับผิดชอบข้อ ๑๘ผู้ขอตรวจดูข้อมูลข่าวสารต้องส่งคืนข้อมูลเอกสารของราชการให้แก่เจ้าหน้าที่ข้อมูลข่าวสารของมหาวิทยาลัยเมื้อเสร็จสิ้นการตรวจดูข้อมูลข่าวสารแล้วโดยต้องลงลายมือชื่อกำกับการส่งมอบข้อมูลข่าวสารคืนให้แก่เจ้าหน้าที่ตามแบบพิมพ์ที่มหาวิทยาลัยกำหนดหมวด ๔ข้อมูลข่าวสารของราชการอื่นๆ ข้อ ๑๙ข้อมูลข่าวสารของราชการอื่นใด นอกจากที่มีไว้ให้ประชาชนตรวจดูได้ตามหมวด ๓ประชาชนสามารถขอตรวจดูข้อมูลข่าวสารของราชนั้นได้โดยยื่นคำร้องตามแบบพิมพ์ที่มหาวิทยาลัยกำหนด ณ สถานที่ และในวันเวลาตามที่ระบุไว้ในข้อ ๑๔โดยระบุข้อมูลข่าวสารของราชการที่ต้องการในลักษณะที่อาจเข้าใจได้ตามควรว่าเป็นข้อมูลข่าวสารใดข้อ ๒๐มหาวิทยาลัยต้องจัดหาข้อมูลข่าวสารให้แก่ผู้ขอตรวจดูหรือแจ้งปฏิเสธการให้ข้อมูลเอกสารแก่ผู้ขอตรวจดูภายในเวลาอันสมควรข้อ ๒๑ ให้คณบดีผู้อำนวยการสำนัก สถาบัน กอง หรือหัวหน้าหน่วยงานอื่น ๆที่เกี่ยวข้องหรือผู้ที่ได้รับมอบหมายเป็นผู้พิจารณา จัดหา อนุมัติหรือปฏิเสธการให้ข้อมูลข่าวสารของราชการในหมวดนี้ทั้งนี้หากเป็นการปฏิเสธจะต้องให้เหตุผลไว้ด้วยข้อ ๒๒ผู้ยื่นคำขอข้อมูลข่าวสารของราชการอาจร้องขอให้ทบทวนคำสั่งปฏิเสธการให้ข้อมูลข่าวสารของราชการหรือคำสั่งที่แจ้งว่าไม่มีข้อมูลข่าวสารของราชการที่ต้องการต่อคณะกรรมการข้อมูลข่าวสารประจำมหาวิทยาลัยภายใน ๑๕ วัน นับแต่ได้รับคำสั่งปฏิเสธดังกล่าวข้อ ๒๓คณะกรรมการข้อมูลข่าวสารประจำมหาวิทยาลัยต้องพิจารณาทบทวนให้เสร็จสิ้นภายใน ๓๐ วัน นับแต่วันได้รับคำร้องขอให้ทบทวนข้อ ๒๔ผู้ขอตรวจดูข้อมูลข่าวสารของราชการ สามารถร้องขอสำเนาเอกสารหรือสำเนาเอกสารที่มีคำรับรองถูกต้องได้โดยเสียค่าธรรมเนียมตามประกาศคณะกรรมการข้อมูลข่าวสารของราชการเรื่องการเรียกค่าธรรมเนียมการขอสำเนาหรือขอสำเนาที่มีคำรับรองถูกต้องของข้อมูลข่าวสารของราชการข้อ ๒๕มหาวิทยาลัยอาจปฏิเสธไม่จัดหาข้อมูลข่าวสารของราชการให้แก่บุคคลที่ขอจำนวนมากหรือบ่อยครั้งโดยไม่มีเหตุผลอันสมควรหมวด ๕ข้อมูลข่าวสารส่วนบุคคล ข้อ ๒๖ข้อมูลข่าวสารส่วนบุคคลที่เกี่ยวข้องกับนักศึกษา ศิษย์เก่าและบุคลากรของมหาวิทยาลัย เจ้าของข้อมูลสามารถขอตรวจดูข้อมูลดังกล่าวและขอแก้ไขเปลี่ยนแปลงข้อมูลได้ โดยยื่นคำร้องตามแบบพิมพ์ที่มหาวิทยาลัยกำหนด ณสถานที่และในวัน เวลาที่ระบุไว้ในข้อ ๑๔ข้อ ๒๗ให้อธิการบดี คณบดี ผู้อำนวยการสำนัก สถาบัน กอง หรือหัวหน้าหน่วยงานอื่น ๆที่เกี่ยวข้อง หรือผู้แทน เป็นผู้พิจารณาอนุมัติหรือไม่อนุมัติการแก้ไขข้อมูลส่วนบุคคลที่เกี่ยวข้องภายในเวลาอันสมควรข้อ ๒๘เจ้าของข้อมูลข่าวสารส่วนบุคคลอาจร้องขอให้ทบทวนคำสั่งไม่อนุมัติการแก้ไขข้อมูลข่าวสารส่วนบุคคลต่อคณะกรรมการข้อมูลข่าวสารประจำมหาวิทยาลัยภายใน ๑๕ วัน นับแต่ได้รับคำสั่งไม่อนุมัติดังกล่าวข้อ ๒๙คณะกรรมการข้อมูลข่าวสารประจำมหาวิทยาลัยต้องพิจารณาทบทวนให้เสร็จสิ้นภายใน ๓๐ วัน นับแต่วันได้รับคำร้องขอให้ทบทวนประกาศ ณ วันที่ ๑๘ มิถุนายน พ.ศ. ๒๕๔๒นงเยาว์ ชัยเสรีนายกสภามหาวิทยาลัยวิชชุตา/ผู้จัดทำ๑๐ กุมภาพันธ์ ๒๕๕๔นฤตยา/ผู้จัดทำ๒๐ พฤษภาคม ๒๕๕๔[๑]- ราชกิจจานุเบกษาเล่ม ๑๑๖/ตอนพิเศษ ๙๑ ง/หน้า ๓๖/๑๐ พฤศจิกายน ๒๕๔๒